****

**ประกาศเทศบาลตำบลปากนคร**

**เรื่อง รับสมัครบุคคลเพื่อเลือกสรรเป็นพนักงานจ้างทั่วไป**

**........................................**

ด้วยเทศบาลตำบลปากนคร มีความประสงค์จะรับสมัครบุคคลเพื่อเลือกสรรเป็นพนักงาน

จ้างทั่วไปเพื่อปฏิบัติงานในหน่วยงานต่างๆ ของเทศบาลตำบลปากนคร ประจำปีงบประมาณ พ.ศ. ๒๕๕8

ฉะนั้น อาศัยอำนาจตามข้อ ๑๘ , ๑๙ แห่งประกาศคณะกรรมการพนักงานเทศบาลจังหวัดนครศรีธรรมราช ลงวันที่ ๑๙ กรกฎาคม ๒๕๔๗ เรื่อง หลักเกณฑ์เกี่ยวกับพนักงานจ้าง จึงประกาศรับสมัครบุคคลเพื่อเลือกสรรเป็นพนักงานจ้างทั่วไปในตำแหน่งต่างๆ ตามรายละเอียดดังนี้

**สำนักปลัดเทศบาล**

**งานธุรการ**

1. พนักงานขับรถยนต์ จำนวน 3 อัตรา

**ฝ่ายปกครอง**

**งานป้องกันและบรรเทาสาธารณภัย**

2. ตำแหน่งพนักงานขับเครื่องจักรกลขนาดเบา จำนวน 3 อัตรา

3. ตำแหน่งพนักงานดับเพลิง จำนวน 3 อัตรา

4. ตำแหน่งคนงานปะจำรถน้ำ จำนวน 4 อัตรา

**กองช่าง**

**งานสถานที่และไฟฟ้าสาธารณะ**

1. ตำแหน่งพนักงานขับเครื่องจักรกลขนาดเบา จำนวน 1 อัตรา

**กองสาธารณสุขและสิ่งแวดล้อม**

**งานสุขาภิบาลและอนามัยสิ่งแวดล้อม**

1. ตำแหน่งพนักงานขับเครื่องจักรกลขนาดเบา จำนวน 1 อัตรา

**คุณสมบัติของผู้มีสิทธิสมัครเข้ารับการเลือกสรร** ผู้ซึ่งได้รับการจ้างเป็นพนักงานจ้างต้องมี

คุณสมบัติและไม่มีลักษณะต้องห้ามดังต่อไปนี้

๑. มีสัญชาติไทย

๒. มีอายุไม่ต่ำกว่าสิบแปดปีบริบูรณ์และไม่เกินหกสิบปี

๓. ไม่เป็นบุคคลล้มละลาย

๔. ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถหรือจิตฟั่นเฟือนไม่สมประกอบหรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้นสำหรับพนักงานเทศบาล

๕. ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรคการเมือง

๖. ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น

๗. ไม่เป็นผู้เคยถูกให้ออก ปลดออก หรือไล่ออกจากราชการ รัฐวิสาหกิจหรือหน่วยงานอื่นของรัฐ

- ๒ –

๘. ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุก เพราะกระทำความผิดทางอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ

๙. ไม่เป็นข้าราชการหรือลูกจ้างของส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่น

**คุณสมบัติเฉพาะสำหรับตำแหน่ง** ผู้สมัครสอบตำแหน่งใดจะต้องเป็นผู้มีคุณสมบัติเฉพาะสำหรับตำแหน่ง ดังนี้

|  |  |  |  |  |  |  |
| --- | --- | --- | --- | --- | --- | --- |
| **ที่** | **หน่วยงาน/ชื่อตำแหน่ง** | **ประเภทพนักงานจ้าง** | | | **คุณสมบัติเฉพาะสำหรับตำแหน่ง/**  **ความรับผิดชอบของตำแหน่ง** | **อัตรา**  **ค่าตอบแทน** |
| **จำนวน** | **ภารกิจ** | **ทั่วไป** |
| ๑ | **สำนักปลัดเทศบาล**  **งานธุรการ**  พนักงานขับรถยนต์ | 3 | - | / | มีความสามารถเหมาะสมในการปฏิบัติในหน้าที่ ขับรถยนต์และปฏิบัติงานตามที่ผู้บังคับบัญชามอบหมาย | 9,00๐ |
| ๒ | **ฝ่ายปกครอง**  **งานป้องกันและบรรเทาสาธารณภัย**  พนักงานดับเพลิง | 3 | - | / | มีความสามารถเหมาะสมในการปฏิบัติในหน้าที่ ปฏิบัติงานที่ต้องใช้แรงงาน และปฏิบัติงานตามที่ผู้บังคับบัญชามอบหมาย | 9,00๐ |
| 3 | คนงานประจำรถน้ำ | 4 | - | / | มีความสามารถเหมาะสมในการปฏิบัติในหน้าที่ ปฏิบัติงานที่ต้องใช้แรงงาน และปฏิบัติงานตามที่ผู้บังคับบัญชามอบหมาย | 9,00๐ |
| 4 | พนักงานขับเครื่องจักรกลขนาดเบา | 3 | - | / | มีความสามารถเหมาะสมในการปฏิบัติในหน้าที่ ขับเครื่องจักรกลขนาดเบาและปฏิบัติงานตามที่ผู้บังคับบัญชามอบหมาย | 9,00๐ |
|  |  |  |  |  |  |  |
| 5. | **กองช่าง**  **งานสถานที่และไฟฟ้าสาธารณะ**  พนักงานขับเครื่องจักรกลขนาดเบา | 1 | - | / | มีความสามารถเหมาะสมในการปฏิบัติในหน้าที่ ขับเครื่องจักรกลขนาดเบาและปฏิบัติงานตามที่ผู้บังคับบัญชามอบหมาย | 9,00๐ |
| 6. | **กองสาธารณสุขและสิ่งแวดล้อม**  **งานสุขาภิบาลและอนามัยสิ่งแวดล้อม**  พนักงานขับเครื่องจักรกลขนาดเบา | 1 | - | / | มีความสามารถเหมาะสมในการปฏิบัติในหน้าที่ ขับเครื่องจักรกลขนาดเบาและปฏิบัติงานตามที่ผู้บังคับบัญชามอบหมาย | 9,00๐ |

**การรับสมัครและสถานที่รับสมัคร**

สมัครโดยตรงที่ งานการเจ้าหน้าที่ สำนักปลัดเทศบาล อาคารสำนักงานเทศบาลตำบลปากนคร ชั้น 2 เทศบาลตำบลปากนคร หมู่ที่ 1 ตำบลปากนคร อำเภอเมืองนครศรีธรรมราช จังหวัดนครศรีธรรมราช ตั้งแต่วันที่ 3 ตุลาคม ๒๕๕7 ถึงวันที่ 13 ตุลาคม ๒๕๕7 ระหว่างเวลา ๐๘.๓๐ – ๑๖.๓๐ น. (เว้นวันหยุดราชการ)

**เอกสารและหลักฐานที่ต้องนำมายื่นพร้อมใบสมัคร**

ผู้ประสงค์สมัครฯ ให้ยื่นใบสมัครด้วยตนเองต่อเจ้าหน้าที่ พร้อมด้วยหลักฐานซึ่งผู้สมัครได้รับรองสำเนาถูกต้อง และลงลายมือชื่อกำกับไว้ในเอกสารทุกฉบับดังต่อไปนี้

1. รูปถ่ายหน้าตรงไม่สวมหมวกและไม่สวมแว่นตา ขนาด ๑ นิ้ว ถ่ายครั้งเดียวกันไม่เกิน ๑ ปี จำนวน ๓ รูป และให้ผู้สมัครเขียนชื่อ – สกุล หลังรูปถ่ายด้วยตัวบรรจง
2. สำเนาภายถ่ายทะเบียนบ้าน และสำเนาบัตรประจำตัวประชาชน จำนวน ๑ ชุด
3. ใบรับรองแพทย์แสดงว่าไม่เป็นโรคต้องห้ามตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้นสำหรับพนักงานเทศบาล
4. สำเนาถ่ายวุฒิการศึกษา ที่แสดงว่าเป็นผู้ที่มีวุฒิการศึกษาตรงตามคุณสมบัติเฉพาะสำหรับตำแหน่งที่สมัคร จำนวน ๑ ฉบับ
5. สำเนาหลักฐานอื่นๆ เช่น ทะเบียนสมรส ใบเปลี่ยนชื่อ–นามสกุล (ถ้ามี) จำนวน ๑ ฉบับ
6. ใบอนุญาตขับขี่รถยนต์ และใบอนุญาตขับขี่รถยนต์ชนิดที่ 3 (เฉพาะตำแหน่งพนักงานขับเครื่องจักรกลขนาดเบา)

-3-

**ค่าธรรมเนียมในการรับสมัครสอบ**

เทศบาลไม่เรียกเก็บค่าธรรมเนียมการสมัคร

**การประกาศรายชื่อผู้มีสิทธิเข้าสอบ เวลา สถานที่สอบ และระเบียบเกี่ยวกับการเลือกสรร**

เทศบาลจะประกาศรายชื่อผู้มีสิทธิเข้ารับการเลือกสรร เวลา สถานที่เลือกสรร ในวันที่ 14 ตุลาคม ๒๕๕7 ณ สำนักงานเทศบาลตำบลปากนคร หมู่ที่ 1 ตำบลปากนคร อำเภอเมืองนครศรีธรรมราช จังหวัดนครศรีธรรมราช

**หลักสูตรและวิธีการเลือกสรร**

เทศบาลจะเป็นผู้กำหนดวิธีการประเมินวิธีใดวิธีหนึ่งหรือหลายวิธี เช่น การสอบข้อเขียน การทดสอบตัวอย่างงาน การสัมภาษณ์ การทดสอบด้วยสถานการณ์จำลอง การตรวจสอบกับบุคคลที่อ้างอิง หรืออื่นๆ แล้วแต่กรณี

**เกณฑ์การตัดสิน**

ผู้ที่จะถือว่าเป็นผู้ผ่านการเลือกสรรจะต้องเป็นผู้ผ่านการประเมินสมรรถนะตามที่เทศบาลกำหนด

**การขึ้นบัญชี**

เทศบาลตำบลปากนคร จะประกาศรายชื่อผู้ผ่านการเลือกสรรโดยเรียงลำดับที่จากผู้ได้คะแนนรวมสูงลงมาคะแนนต่ำตามลำดับ กรณีที่ได้คะแนนเท่ากัน ให้ผู้ที่สมัครก่อนเป็นผู้อยู่ในลำดับที่สูงกว่าและจะขึ้นบัญชีไว้ไม่เกินหนึ่งปี นับตั้งแต่วันที่ขึ้นบัญชี และหากมีการเลือกสรรในตำแหน่งเดียวกันนี้เป็นอันให้บัญชีตำแหน่งนั้นยกเลิก

**การทำสัญญาจ้าง**

สำหรับการจ้าง เทศบาลตำบลปากนครจะทำสัญญาจ้าง พนักงานจ้างทั่วไปไม่เกิน ๑ ปี

จึงประกาศมาเพื่อทราบโดยทั่วกัน

ประกาศ ณ วันที่ ๒๖ เดือนกันยายน พ.ศ. ๒๕๕7

สมศักดิ์ อนันตพืช

(นายสมศักดิ์ อนันตพืช)

นายกเทศมนตรีตำบลปากนคร